شەفەق نیوز/ مەسعود
بارزانی سەرکردەی کورد، ئمڕوو چوارشەممە، پیشوازی وە بڕیار نەتەوەیی کرد لە تۆمارکردن
ناوچەی هەورامان لەبان لیست ئاسەواری جهانی، و دووپات کرد ک خوەی ناوچەیگ کوردستانی
گرنگیگە، و دەور گرنگیگ لە کەلتوور و ئەدەب و مێژوو و شۆڕش و سیاسەت و بزووتنەوەی ئازادیخوازی
کوردستانی رانیە.
مەسعود بارزانی
سەرۆک پارت دیموکرات کوردستان لە پەیامەگەی ک رەسیە ئاژانس شەفەق نیوز وت: فرە خوەشحاڵم
وە بڕیار دویایین رێکخراو جهانی (یونسکۆ) ک بەش خوەرهەڵات کوردستان لە ناوچەی هەورامان
خستە بان لیست ئاسەواری مرۆیی گرنگ.
بارزانی وتیش؛
بیگومان بڕیار یونسکو دەسکەفتنیگ ترە ئەرا خەڵک کوردستان و ناوچەی هەورامان، و پیرووزبایی
وە بۆنەگە ئەرا گەل کوردستان و خەڵک ناوچەی هەورامان کرد و ئومید ئارامی و پێشکەفتن
وەشیوەیگ گەورەتر ئەرایان خوازێد.
ناوچەی هەورامان
رەسێدە وەرجە زیاتر لە دە. هەزار ساڵ، و ٧٦ ئاوای لە لای عراقی و ئیرانی لەناوی هەس،
و هەژمار دانیشتوەیلی رەسێدە ناونی یەک مەلیۆن و نیم تا دوو مەلیۆن، و فرەی خەڵکەگەی
لە کشتوکاڵی و شوانی و کار دەسی و ئاسەواری کەن.
